CELEX: 62014TN0830
Language: et
Date: 2014-12-29 00:00:00
Title: Kohtuasi T-830/14: 29. detsembril 2014 esitatud hagi – Farahat versus nõukogu

23.3.2015   
            
            
               ET
            
            
               Euroopa Liidu Teataja
            
            
               C 96/22
            
         29. detsembril 2014 esitatud hagi – Farahat versus nõukogu
   (Kohtuasi T-830/14)
   (2015/C 096/28)
   Kohtumenetluse keel: inglise
   
      Pooled
   
   
      Hageja: Mohamed Farahat (Kairo, Egiptus) (esindajad: QC P. Saini, Barrister B. Kennelly ja Solicitor N. Sheikh)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 20. oktoobri 2014. aasta rakendusotsus (EL) nr 2014/730/ÜVJP (1), millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid, ja nõukogu 20. oktoobri 2014. aasta rakendusmäärus (EL) Nr 1105/2014 (2), millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias – osas, milles need puudutavad hagejat; ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et nõukogu ei lähtunud otsuse ja määruse lisasse kandmiseks ette nähtud tingimustest. Hageja väidab, et:
               
                           —
                        
                        
                           nõukogu väite kohaselt on hageja Tri Ocean Energy finants- ja haldusala asepresident ja tema positsiooni silmas pidades on ta vastutav selle eest, et see üksus tarnib režiimile naftat, ja
                        
                     
                           —
                        
                        
                           puuduvad tõendid, mis seda väidet tõendaksid ning nõukogu ei ole ühtegi niisugust tõendit esitanud.
                        
                     
         
               2.
            
            
               Teine väide, et nõukogu rikkus hageja kaitseõigusi ja tema õigust tõhusale kohtulikule kaitsele, kuna vaidlustatud meetmed võeti vastu, rakendamata menetluslikke tagatisi, mis garanteeriks selle, et hagejale esitataks kõik põhjendused ja et ta nõuetekohaselt ära kuulataks.
            
         
               3.
            
            
               Kolmas väide, et nõukogu ei esitanud hagejale piisavaid põhjendusi selle kohta, miks ta lisasse arvati. Hageja väidab, et esitatud põhjendus ei ole piisav selleks, et tal oleks võimalik tema vastu esitatud väiteid tõhusalt vaidlustada või kohtul vaidlustatud otsuse õiguspärasust kontrollida.
            
         
               4.
            
            
               Neljas väide, et nõukogu rikkus hageja põhiõigusi, st omandiõigust ja õigust heale mainele. Hageja sõnul ei ole nõukogu tõendanud, et tõsine sekkumine hageja omandiõigusesse on põhjendatud ja proportsionaalne.
            
         
               5.
            
            
               Viies väide, et nõukogu tegi hageja loetellu arvamisega ilmse hindamisvea. Hageja väidab, et:
               
                           —
                        
                        
                           pole teavet ega tõendeid selle kohta, et Tri Ocean Energy tõepoolest Süüria režiimile naftat tarnis,
                        
                     
                           —
                        
                        
                           pole teavet ega tõendeid selle kohta, et pelgalt oma positsiooni tõttu on hageja vastutav Tri Ocean Energy’le omistatud tegude eest.
                        
                     
         
      (1)  Nõukogu 20. oktoobri 2014. aasta rakendusotsus 2014/730/ÜVJP, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT L 301, lk36).
   
      (2)  Nõukogu 20. oktoobri 2014. aasta rakendusmäärus (EL) nr 1105/2014, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT L 301, lk 7).